हाल ही में ख़बर आई थी कि सारा अली खान को भी फिल्म और अन्य सार्वजनिक इवेंट्स में स्टाइलिश दिखाने के लिए करीना कपूर के स्टाइलिस्ट पोम्पी को उनके पास भेजा जाने वाला है ताकि सारा की ग्रैंड बॉलीवुड एंट्री में किसी तरह की कोई कमी न रह जाए। बताया जा रहा है कि पोम्पी, फिल्म सिंबा के लिए सारा की स्टाइलिंग करेंगे। करीना ने अपनी तरफ़ से ये फैसला किया है। पता ही होगा कि सैफ़ अली खान ने करीना कपूर से दूसरी शादी की है। उन्होंने पहली शादी अमृता सिंह से की थी, जिनसे दो बच्चे सारा और इब्राहिम हैं। करीना से शादी के वक्त इस तरह के सवाल उठाये गए कि पता नहीं करीना और सैफ़ के बच्चों में किस तरह का रिश्ता रहेगा। क्या करीना दोनों से दूरी बना लेंगी। लेकिन ऐसा नहीं हुआ। एक मौके पर करीना ने दोनों बच्चों के साथ तस्वीर भी खिंचवाई।